„Consumatorii sunt într-o etapă în care vor să încerce lucruri noi.“ Trei producători de bere, unul de dulcețuri și sucuri, altul de spumante și un antreprenor scoțian „stabilit“ în Argeș sunt jucătorii care au pariat în ultimul an și jumătate pe piața cidrului (o băutură fermentată din mere cu un conținut de alcool de 4,5%), care în scurt timp a devenit cea mai efervescentă categorie din industria băuturilor alcoolice.